You are here : Resources > Bruere to Bruwer
Monday , May , 28 2018
Die stamvader van die Bruwer-familie in Suid Afrika is ESTIENNE BRUERE van Blois of dan die dorpie Mer in Frankryk. Estienne was 'n Franse hugenoot wat Frankryk verlaat het weens geloofsvervolging. Estienne was 23 jaar oud toe hy op 31 Desember 1687 vanaf Delfshaven in Holland op die skip die "Voorschoten" na die Kaap gekom het en aangekom in 13 April 1688.
Met sy aankoms was hy 'n vrygesel en het as wamaker gewerk. Mettertyd het die spelling van BRUERE na Bruwel en BRUWER verander. Estienne het dan ook begin boer en getrou. Meer daaroor hier.
Daar was 10 gesinne of groepe op die Voorschoten wat op 8 April 1688 in Saldanabaai aangekom het. Dit was die eerste groep Hugenote wat onder die VOC in die Kaap aangekom het. Daarvan het net 6 gesinne of vanne dit gemaak. Die groep is laat haal deur die sloep die Jupiter, gestuur deur Goeweneur Simon Van Der Stel en het op 13 April 1688 in die Kaap aangekom. In April 1988 is hierdie gebeurtenis herdenk deur 21 mense tydens die Hugenotefees wat die reis nageboots het.
Verskeie bronne is gebruik en krediet word verskaf in die bronne seksie. Various resources were used and credit are given in the resources section.